༄༅༎གནམ་ལོ་གསར་ཚེས་ཀྱི་ངལ་གསོའི་རིང་དངུལ་ཁང་མཉམ་འབྲེལ་གཱ་སྤྱད་དེ་ཉོ་ཚོང་བྱེད་ཚད་སླར་ཡང་ཚད་གཞི་མཐོ་ཤོས་སུ་སླེབས་པ།
འདི་ག་ཚགས་པར་ཁང་དུ་པེ་ཅིང་ནས་ཟླ་1ཚེས་2ཉིན་གློག་འཕྲིན་འབྱོར་གསལ། ཀྲུང་གོ་དངུལ་ཁང་གིས་མཉམ་འབྲེལ་ཐོག་ཁྱབ་བསྒྲགས་བྱས་པའི་གནམ་ལོ་གསར་ཚེས་ཀྱི་ངལ་གསོའི་རིང་དངུལ་ཁང་མཉམ་འབྲེལ་དྲ་བའི་ཉོ་ཚོང་གྲངས་གཞི་ལས་མངོན་གསལ། 2019ལོའི་གནམ་ལོ་གསར་ཚེས་ཀྱི་ངལ་གསོའི་རིང（2018ལོའི་ཟླ་12ཚེས་30ནས་2019ལོའི་ཟླ་1ཚེས་1ཉིན་བར）དངུལ་ཁང་མཉམ་འབྲེལ་གྱི་དྲ་བའི་ཉོ་ཚོང་བསྡོམས་འབོར་སྒོར་དུང་ཕྱུར་8217ཟིན་པ་དེ་ན་ནིང་གནམ་ལོ་གསར་ཚེས་ཀྱི་ངལ་གསོའི་དུས་ཚོད（2017ལོའི་ཟླ་12ཚེས་30ནས་2018ལོའི་ཟླ་1ཚེས་1ཉིན་བར）ལས་17.3%འཕར་ཏེ་སླར་ཡང་ཚད་གཞི་མཐོ་ཤོས་བཏོད་ཡོད། དེའི་ནང་སྒུལ་བདེའི་གཏོང་སྤྲོད་ཐད་སྤྲིན་ཚོགས་མྱུར་སྤྲོད་APP“ཟླ་12པའི་ཚེས་12ཉིན”གྱི་གཉེར་ཚོང་ཆེན་པོའི་རྗེས་ཉོ་མཁན་ཉུང་དུ་མ་ཕྱིན་པར་ཉོ་ཚོང་གི་གྲངས་ཚད་དང་ཉོ་ཚོང་དངུལ་འབོར་དུས་མཚུངས་ལས་ལྡབ་4.3དང་ལྡབ་18.6སོ་སོར་འཕར་ཡོད་པ་རེད།     གྲངས་གཞི་ལས་མངོན་གསལ། དངུལ་ཁང་མཉམ་འབྲེལ་གྱི་སྒུལ་བདེའི་གཏོང་སྤྲོད་ཐོན་རྫས་མ་ལག་ཟམ་མི་ཆད་པར་འཐུས་སྒོ་ཚང་དུ་ཕྱིན་པ་དང་སྒུལ་བདེའི་གཏོང་སྤྲོད་ཀྱིས་དམངས་ལ་སྟབས་བདེ་སྐྲུན་པའི་དཔེ་སྟོན་འདུ་འགོད་ལ་སྐུལ་མ་གཏིང་ཟབ་བཏང་བ་ལས་གནམ་ལོ་གསར་ཚེས་ཀྱི་ངལ་གསོའི་དུས་ཚོད་རིང་དངུལ་ཁང་མཉམ་འབྲེལ་གཱའི་རྩ་གཉིས་ཨང་རྟགས་བརྒྱུད། གཏོང་སྤྲོད་དང་Huawei Pay Apple Payསོགས་དངུལ་ཁང་མཉམ་འབྲེལ་གྱི་ལག་ཐོགས་ཁ་པར་གྱི་སྤྲིན་ཚོགས་མྱུར་སྤྲོད་མཚོན་བྱེད་དུ་བྱེད་པའི་སྒུལ་བདེའི་གཏོང་སྤྲོད་ལས་སྒོའི་ཉོ་ཚོང་གྲངས་ཚད་དང་ཉོ་ཚོང་དངུལ་འབོར་ན་ནིང་གི་དུས་མཚུངས་ལས་ལྡབ་2.6དང་ལྡབ་3.9སོ་སོར་འཕར་ཡོད་པ་རེད།